ธนิสร์ ศรีกลิ่นดี

ธนิสร์ ศรีกลิ่นดี เป็นนักดนตรีอดีตสมาชิกวงคาราบาว และได้รับการยกย่องเชิดชูเกียรติจากคณะกรรมการวัฒนธรรมแห่งชาติให้เป็น  ศิลปินแห่งชาติ สาขาศิลปะการแสดง (ดนตรีไทยสากล) ประจำปี พ.ศ. 2559 ปัจจุบันจัดรายการวิทยุประจำที่คลื่นความคิด F.M.96.5 ของอสมท และเป็นวิทยากรประจำรายการคุณพระช่วย ของเวิร์คพอยท์ เอ็นเทอร์เทนเมนท์ ออกอากาศทางช่องเวิร์คพอยท์

ประวัติ 
ธนิสร์ ศรีกลิ่นดี หรือที่นิยมเรียกและรู้จักกันดีในชื่อ อาจารย์ ดร.ธนิสร์ ศรีกลิ่นดี เกิดเมื่อวันที่ 23 มกราคม พ.ศ. 2493 ที่ อำเภอพรหมบุรี จังหวัดสิงห์บุรี จบการศึกษาจากวิทยาลัยการศึกษาปทุมวันและมหาวิทยาลัยศรีนครินทรวิโรฒ

ด้วยความที่เคยเป็นอาจารย์สอนวิชาดนตรีอยู่ที่มหาวิทยาลัยศรีนครินทรวิโรฒและวิทยาลัยครูจันทรเกษม จึงถูกเรียกติดปากว่า อาจารย์ธนิสร์ ได้เข้าร่วมวงคาราบาว ในปี พ.ศ. 2526 พร้อมกับ เทียรี่ เมฆวัฒนา และเป้า - อำนาจ ลูกจันทร์ ในการเป็นนักดนตรีแบ๊คอัพในห้องอัดของอโซน่า เมื่อคาราบาว โดยแอ๊ด - ยืนยง โอภากุล ได้มาอัดเสียงที่นี่ และชักชวนเข้าร่วมวง

บทบาทของอ.ธนิสร์ในวงคาราบาวนั้นนับว่าโดดเด่นมาก โดยจะเป็นผู้เล่นในตำแหน่ง คีย์บอร์ด และการประสานเสียง แต่สิ่งที่เป็นเอกลักษณ์และความสามารถเฉพาะก็คือการเป่าขลุ่ย โดยเฉพาะในเพลง เมด อิน ไทยแลนด์ ที่อยู่ในอัลบั้มประวัติศาสตร์ของวงนั้น อ.ธนิสร์ได้เป่าทั้งเพลง รวมทั้งการส่งเสียงแซวในเนื้อเพลงด้วย จนกลายมาเป็นเอกลักษณ์ที่เรียกสีสันประจำตัวเมื่อมักจะแซวสมาชิกในวงคนอื่น ๆ โดยเฉพาะแอ๊ดเมื่อเล่นคอนเสิร์ตเสมอ ๆ ทำให้อ.ธนิสร์เปรียบเสมือนสีสันของวง

อ.ธนิสร์ได้แยกตัวออกจากวง เมื่อปี พ.ศ. 2531 ภายหลังวงคาราบาวออกอัลบั้มชุดที่ 9 คือ ทับหลัง โดยขัดแย้งในความเห็นกับแอ๊ด นับเป็นสมาชิกคนแรกที่แยกตัวออกไป จากนั้นเทียรี่และเป้าก็แยกออกจากวงคาราบาวตามอ.ธนิสร์ไปด้วย หลังจากนั้นทั้งสามคนได้ร่วมกันออกอัลบั้มชุดแรกของพวกเขาในปี พ.ศ. 2532 ชื่อชุด ขอเดี่ยวด้วยคนนะ มีเพลงที่ได้รับความนิยม ซึ่งร้องโดย อ.ธนิสร์และเทียรี่ คือ วันเกิด และ เงินปากผี

หลังจากนั้นในปี พ.ศ. 2535 อ.ธนิสร์ก็ได้ออกอัลบั้มเดี่ยวชุดแรกของตนเองชื่อชุด ลมไผ่ มีเพลงที่เป็นที่จดจำ มีเอกลักษณ์ของตนเอง และมีความไพเราะมาก คือ ทานตะวัน ที่นำเนื้อร้องมาจากบทกวีของ เนาวรัตน์ พงษ์ไพบูลย์ ซึ่งแต่งไว้เมื่อได้รับแรงบันดาลใจจากการชมทุ่งทานตะวัน ที่รัฐเท็กซัส ประเทศสหรัฐอเมริกา เมื่อครั้งเดินทางไปพร้อมกับวงคาราบาวในการทัวร์คอนเสิร์ตต่างประเทศ ซึ่งเป็นการร้องประสานเสียงพร้อมเสียงขลุ่ย

และนับแต่นั้น อ.ธนิสร์ก็ได้ทำงานที่ชื่นชอบและถนัดของตนเอง มีผลงานออกมาหลายชุด ซึ่งโดยมากเป็นทำนองเพลงพื้นบ้านหรือเพลงไทยประยุกต์ให้เข้ากับดนตรีร่วมสมัย หลายชุดก็เป็นการร่วมงานกับศิลปินเพื่อชีวิตคนอื่น ๆ เช่น สุรชัย จันทิมาธร หรือ วิสา คัญทัพ เป็นต้น และในปี พ.ศ. 2538 ก็ได้กลับมาร่วมงานกับคาราบาวอีกครั้ง ในชุด หากหัวใจยังรักควาย อันเป็นการกลับมาร่วมทำงานด้วยกันของสมาชิกวงในยุคคลาสสิกทั้ง 7 คน

ในปี พ.ศ. 2547 อ.ธนิสร์ได้ร่วมกับ อ.เนาวรัตน์ พงษ์ไพบูลย์ และหมู - พงษ์เทพ กระโดนชำนาญ ออกอัลบั้มร่วมกันในชุด "เพลงแผ่นดิน จาก 3 คีตกานต์กวี" ซึ่งก็ได้นำเพลงทานตะวันมาทำดนตรีและร้องใหม่โดยหมูด้วย

อ.ธนิสร์มีชื่อเล่นว่า เล็ก ซึ่งไปซ้ำกับชื่อของเล็ก - ปรีชา ชนะภัย สมาชิกอีกคนของวง ดังนั้น อ.ธนิสร์เมื่ออยู่ในวงจึงไม่ถูกเรียกชื่อเล่นเหมือนสมาชิกคนอื่น ๆ โดยผลงานสุดท้ายที่ทำร่วมกับคาราบาว คือ การเป่าขลุ่ยในเพลง เดือนแรม ในอัลบั้ม "สาวเบียร์ช้าง" ในปี พ.ศ. 2544 แต่ในการแสดงสดนั้น นับตั้งแต่ปี พ.ศ. 2535 อ.ธนิสร์ได้ขึ้นคอนเสิร์ตใหญ่ร่วมกับคาราบาวถึง 4 ครั้ง โดยครั้งล่าสุดคือในคอนเสิร์ต 35 ปี คาราบาว เมื่อวันที่ 27 สิงหาคม พ.ศ. 2559

อ.ธนิสร์ได้รับการยอมรับว่า เป็นนักดนตรีที่มีความสามารถและความชำนาญอย่างมากในการเล่นดนตรีประเภทเครื่องเป่า โดยเฉพาะขลุ่ย จนได้รับฉายาว่า จอมยุทธขลุ่ย นอกจากนี้แล้ว ยังสนใจในแนวดนตรีแจ๊สอีกด้วย โดยนำแนวทางการเล่นแบบแจ๊สมาประยุกต์ใช้ในการเป่าขลุ่ย จนได้รับรางวัล Lifetime Achievement Award จาก Thailand International Jazz 2016 จากวิทยาลัยดุริยางคศิลป์ มหาวิทยาลัยมหิดล ในปี พ.ศ. 2559 ปัจจุบัน จัดรายการวิทยุประจำที่คลื่นความคิด F.M.96.5 ขององค์การสื่อสารมวลชนแห่งประเทศไทย และเป็นวิทยากรประจำรายการคุณพระช่วย ของเวิร์คพอยท์ เอ็นเทอร์เทนเมนท์ เดิมออกอากาศทางช่อง 9 ปัจจุบันออกอากาศทางช่องเวิร์คพอยท์ 

ชีวิตส่วนตัว สมรสกับนางจุฬาลักษณ์ ศรีกลิ่นดี (เสียชีวิตแล้ว) มีบุตรด้วยกันสองคนชื่อ ศศิวรรณ และ สมวุฒิ ศรีกลิ่นดี

ผลงานด้านบทเพลง

คาราบาว 

 ท.ทหารอดทน (พ.ศ. 2526; แบ็คอัพ)
 เมด อิน ไทยแลนด์ (พ.ศ. 2527)
 อเมริโกย (พ.ศ. 2528)
 ประชาธิปไตย (พ.ศ. 2529)
 เวลคัมทูไทยแลนด์ (พ.ศ. 2530)
 ทับหลัง (พ.ศ. 2531)
 หากหัวใจยังรักควาย (พ.ศ. 2538)
 สาวเบียร์ช้าง (พ.ศ. 2544)

อัลบั้มเดี่ยว 

 ลมไผ่ (พ.ศ. 2533)
 ธนิสร์ กับ ชาวบ้าน / ชุด ก. (พ.ศ. 2534)
 ลมชีวิต WIND OF LIFE (พ.ศ. 2536)
 ลมไผ่ 1-3 (พ.ศ. 2541)
 บรรเลงขลุ่ยกับธรรมชาติ (พ.ศ. 2541)
 ธนิสร์ ศรีกลิ่นดี Woodwind quartet (พ.ศ. 2541)
 ความฝันอันสูงสุด
 เสียงขลุ่ยแห่งความหลัง
 เสียงขลุ่ยแห่งท้องทุ่ง อัลบั้มพิเศษ
 เดือนเพ็ญ
 ไผ่พริ้ว อิ่มอุ่น อัลบั้มพิเศษ
 ขลุ่ยบรรเลงเพลงพระราชนิพนธ์

ศิลปินรับเชิญในอัลบั้ม 
 เล่นฟลุ๊ท, แอดคอเดียน, คีย์บอร์ดในอัลบั้ม แลนด์ ออฟ สไมล์ (กำลังใจ) ของ หงา คาราวาน, วิสา คัญทัพ (พ.ศ. 2527)
 เล่นฟลุ๊ท, ขลุ่ย ในอัลบั้ม เด็กปั้ม ของ คนด่านเกวียน (พ.ศ. 2527)
 ขลุ่ย, รีคอร์เดอร์, แคลริเน็ต, คองก้า, เพอร์คัสชั่นในอัลบั้มกัมพูชา ของ แอ๊ด คาราบาว (พ.ศ. 2527)
 โคโปรดิวเซอร์, แซกโซโฟน, คีย์บอร์ด, ฟลุ๊ท, เปียโน, ชินเทอร์ไชเซอร์ในอัลบั้ม เดี่ยว ของ พงษ์เทพ กระโดนชำนาญ (พ.ศ. 2528)
 เป็นนักร้องคอรัสในอัลบั้ม ตุ๊ก ตุ๊ก ของ โฮป (พ.ศ. 2529)
 ซินเธอร์ไซเซอร์ในอัลบั้มรวมเพลงจากชุด 1, 2, 3, 4 ของ พงษ์เทพ กระโดนชำนาญ (พ.ศ. 2530)
 โปรดิวเซอร์อัลบั้ม คิดถึงบ้าน ของ ประจัญบาน (พ.ศ. 2531)
 เล่นแซกโซโฟน, คีย์บอร์ดในอัลบั้ม ลับลมคมใน ของ ยิ่งยง โอภากุล (พ.ศ. 2531)
 เล่นแซกโซโฟนในเพลง ทนไม่ได้ ในอัลบั้ม กระดี่ได้น้ำ ของ อัสนี-วสันต์ (พ.ศ. 2531)
 เรดคอร์เดอร์ในอัลบั้ม ดนตรีที่มีวิญญาณ ของ เล็ก คาราบาว (พ.ศ. 2532)
 เล่นขลุ่ยในอัลบั้ม หัวใจไม่เสริมใยเหล็ก ของ สรพงศ์ ชาตรี (พ.ศ. 2533)
 เล่นขลุ่ยในอัลบั้ม เล็ตสะโก ของ สรพงศ์ ชาตรี (พ.ศ. 2533)
 เล่นขลุ่ยในเพลง ลานข้าว ในอัลบั้ม เขาพระวิหาร ของ อินโดจีน (พ.ศ. 2534)
 เล่นโซโล่แซกโซโฟน ในเพลง คิดถึงบ้าน ในอัลบั้ม จ.ป.ล. (จีนปนลาว) ของ พงษ์เทพ กระโดนชำนาญ (พ.ศ. 2534)
 เล่นแซกโซโฟนในเพลง นส.ราตรี ในอัลบั้ม ซูเปอร์มาร์เก็ต ของ พงษ์เทพ กระโดนชำนาญ (พ.ศ. 2537)
 โปรดิวเซอร์, เล่นขลุ่ย, แซกโซโฟน, กีตาร์, คลาริเน็ต, โซปราโน ในอัลบั้ม ดอกไม้เปลี่ยนสี ของ เล็ก อรวี (พ.ศ. 2538)
 เล่นแซกโซโฟนในอัลบั้ม ขอทานเจ้าสำราญ ของ เล็ก คาราบาว (พ.ศ. 2539)
 เล่นขลุ่ยในเพลง วอนดีเจ ในอัลบั้ม ลูกทุ่งไทยแลนด์ 2 ของ ก๊อต จักรพันธ์ (พ.ศ. 2541)
 เล่นขลุ่ยในเพลง ค่าของคน, ลุงไม่ได้อุ้ม ในอัลบั้ม สุดใจฝัน ของ เบอนัวต์ & แดนเซอร์ (พ.ศ. 2541)
 เล่นแอดคอเดียน, แซกโซโฟน, ขลุ่ยในเพลง สนุกด้วยกันนะครับ, ไอดิน ในอัลบั้ม แช่ม แช่มรัมย์ Vol.1 ของ แช่ม แช่มรัมย์ (พ.ศ. 2542)
 เล่นขลุ่ย, แซกโซโฟน ในอัลบั้ม มันส์ยกนิ้ว ของ ไวพจน์ เพชรสุพรรณ (พ.ศ. 2544)
 เล่นขลุ่ย, แซกโซโฟน ในอัลบั้ม มันส์ยกสามนิ้ว ของ ไวพจน์ & ศรเพชร & ยอดรัก (พ.ศ. 2544)
 เล่นฟลุ๊ท ในอัลบั้ม พ่อเราอดทน ของ สุรชัย จันทิมาธร (พ.ศ. 2545)
 เล่นโซปราโนและร้องประสานเสียงเพลง นึกถึงกัน, ขลุ่ยเพลง ตะวันชิงพลบ ในอัลบั้ม สหาย ของ พงษ์สิทธิ์ คำภีร์, ศุ บุญเลี้ยง, ฤทธิพร อินสว่าง (พ.ศ. 2545)
 เล่นขลุ่ยในเพลง อวยพรน้องเพ็ญ ในอัลบั้ม 2 ทศวรรษ สลา คุณวุฒิ ชุด 3 เรียงร้อยทำนองชีวิต ของ ครูสลา คุณวุฒิ (พ.ศ. 2546)

เพลงพิเศษ 

 ขวานไทยใจหนึ่งเดียว ของ รวมศิลปิน (พ.ศ. 2547) - จัดทำขึ้นเพื่อปลุกจิตสำนึกให้คนไทยมีความรักสามัคคีเป็นอันหนึ่งอันเดียวกัน
 ราชาแห่งราชัน ของ รวมศิลปิน (พ.ศ. 2554) - จัดทำขึ้นเพื่อพระบาทสมเด็จพระปรมินทรมหาภูมิพลอดุลยเดช มหิตลาธิเบศรามาธิบดี จักรีนฤบดินทร สยามินทราธิราช บรมนาถบพิตร
 สายฝน ของ รวมศิลปิน (พ.ศ. 2559) - จัดทำขึ้นเพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดช
 คืนความสุขให้ประเทศไทย ของ รวมศิลปิน (พ.ศ. 2560)
 จะอยู่กับเธอ ของ รวมศิลปิน (พ.ศ. 2564) - จัดทำขึ้นเพื่อสร้างกำลังใจให้คนไทยทุกคน ที่กำลังต่อสู้กับสถานการณ์การแพร่ระบาดของเชื้อไวรัสโควิด-19 ให้ก้าวผ่านในช่วงเวลาที่ยากลำบาก ด้วยเนื้อหาที่พูดถึงช่วงเวลาที่ทุกคนท้อแท้ เหนื่อยล้า ยังคงมีใครคนหนึ่ง ที่พร้อมจะอยู่กับคุณเสมอ

อัลบั้มร่วม 

 ขอเดี่ยวด้วยคนนะ (พ.ศ. 2532; ร่วมกับเทียรี่และเป้า)
 รัตติกาล (พ.ศ. 2537) ร่วมกับ สุรชัย จันทิมาธร
 เพื่อชีวิต ใจเกินร้อย (พ.ศ. 2545)
 ธรรมลีลา มหาบุรุษรักแผ่นดิน (พ.ศ. 2546)
 เพลงแผ่นดิน จาก 3 คีตกานต์กวี (พ.ศ. 2547; ร่วมกับพงษ์เทพ กระโดนชำนาญและเนาวรัตน์ พงษ์ไพบูลย์)
 ซับน้ำตาอันดามัน (พ.ศ. 2548) - จัดทำขึ้นเพื่อช่วยเหลือผู้ประสบภัยพิบัติคลื่นยักษ์ สึนามิ 6 จังหวัดภาคใต้
 แสงดาวแห่งศรัทธา (พ.ศ. 2553) - จัดทำขึ้นเพื่อมูลนิธิ มิตรภาพบำบัด เป็นมูลนิธิที่ทำหน้าที่สืบสานเจตนารมณ์ในการสร้างเครือข่ายจิตอาสา
 รำลึก 15 สีบสาน 20 ปี วีรชนพฤษภา 35 (พ.ศ. 2555) - จัดทำขึ้นเพื่อคารวะวีรชนพฤษภา 35
 มาลีฮวนน่า ชุด ยรรโฟล์ค (Yann folk) (พ.ศ. 2562)

คอนเสิร์ต 

 คอนเสิร์ต ทำโดยคนไทย 9 กุมภาพันธ์ 2528
คอนเสิร์ต เวลคัม ทู อิสานเขียว 27 ธันวาคม 2530 
 คอนเสิร์ต 10 ปี คาราบาว 25-26 พฤษภาคม 2534
คอนเสิร์ต ปิดทองหลังพระ 25 พฤษภาคม 2539
 คอนเสิร์ต 3 ตำนานเพื่อชีวิต 26 กันยายน 2541 รับเชิญ
 คอนเสิร์ต คาราบาว 15 ปี เมดอินไทยแลนด์ 25 ธันวาคม 2542
 คอนเสิร์ต ให้พ่อและเพื่อน 2 พฤศจิกายน 2545
คอนเสิร์ต 15 ปี คำภีร์ เต็มขั้น วันที่ 18 มิถุนายน 2545
คอนเสิร์ต สหาย วันที่ 24 มกราคม 2546
 คอนเสิร์ต เก็บตะวัน A Tribute To อิทธิ พลางกูร 30 ตุลาคม 2547
 คอนเสิร์ต สานใจไทย สู่ใจใต้ 1 ธันวาคม 2547
 คอนเสิร์ต Love in Red & White 19 กุมภาพันธ์ 2548
 คอนเสิร์ต 19 เข้า 20 พงษ์สิทธิ์ คำภีร์ "เสือออกลาย" 22 กรกฎาคม 2549
 คอนเสิร์ต สายน้ำ สามัญชน 30 กันยายน 2549
 คอนเสิร์ต เพื่อนช่วยเพื่อน แด่โฆษกคนยาก วันที่ 8 กรกฎาคม 2550
 คอนเสิร์ต ป้า คนดนตรี คืนชีวิตสู่ธรรมชาติ วันที่ 13-14 กันยายน 2550
 คอนเสิร์ต ตำนานเพลง 3 ทศวรรษอโซน่า วันที่ 15 มิถุนายน 2551
 คอนเสิร์ต พันธุ์เล วันที่ 12 สิงหาคม 2552
 คอนเสิร์ต คุณพระช่วยสำแดงสด วันที่ 22 - 23 สิงหาคม 2552
 คอนเสิร์ต วันซ์ อิน อะ ไลฟ์ ไทม์ คอนเสิร์ต โพรดิวซ์ บาย ภูษิต ไล้ทอง วันที่ 20 - 21 มีนาคม 2553
 คอนเสิร์ต จุดประกายครั้งที่ 40 ฅนนอกคอก วันที่ 15 สิงหาคม 2553
 คอนเสิร์ต แสงดาวแห่งศรัทธา วันที่ 25 กันยายน 2553
 คอนเสิร์ต มหกรรมดนตรี 30 ปี คาราบาว 2554-2555
 คอนเสิร์ต มหกรรมดนตรีเพื่อธรรมชาติและชีวิต ครั้งที่ 15 วันที่ 19 กุมภาพันธ์ 2554
คอนเสิร์ต Do for Dad วันที่ 3 มีนาคม 2555
คอนเสิร์ต jazz & blue folks of folk วันที่ 7 ตุลาคม 2555
คอนเสิร์ต รำลึก แดง อินโดจีน วันที่ 24 มกราคม 2556
คอนเสิร์ต Thailand International Jazz Conference วันที่ 1-3 กุมภาพันธ์ 2556
คอนเสิร์ต อัศจรรย์เพลงพิณ เส้นสายลายศิลป์ กับ มงคล อุทก วันที่ 16 มีนาคม 2556
คอนเสิร์ต เพื่อเพื่อน For Friends วันที่ 20 มีนาคม 2556
คอนเสิร์ต รำลึก สุดใจ คำภีร์ วันที่ 18 มิถุนายน 2556
 คอนเสิร์ต 40 ปี มิตรภาพบนถนนดนตรี สุรชัย จันทิมาธร วันเสาร์ที่ 13 กรกฎาคม 2556 
 คอนเสิร์ต หนึ่งก้าว 60 พงษ์เทพ กระโดนชำนาญ วันที่ 3 พฤศจิกายน 2556
 คอนเสิร์ต Over The Rainbow สายรุ้งส่งศรัทธา คีตาบันดาลธรรม วันที่ 1 ธันวาคม 2556
 คอนเสิร์ต แคมป์ไฟดนตรี มาลีฮวนน่า ครั้งที่ 5 วันที่ 7 ธันวาคม 2556
 คอนเสิร์ต Pattaya Music Festival 2014 วันที่ 23 มีนาคม 2557
 คอนเสิร์ต ร่วมใจสร้างบ้าน สรส ครั้งที่ 2 วันที่ 5 กรกฎาคม 2557
 คอนเสิร์ต จีวันแบนด์ สู่จิตเกษม วันที่ 17 สิงหาคม 2557
 คอนเสิร์ต The Happiness Music Festival วันที่ 31 ตุลาคม - 1 พฤศจิกายน 2557
คอนเสิร์ต แคมป์ไฟดนตรี มาลีฮวนน่า ครั้งที่ 6 วันที่ 6 ธันวาคม 2557
คอนเสิร์ต คนไทย ตั้งใจทำอะไร ไม่แพ้ชาติใดในโลก วันที่ 7 กุมภาพันธ์ 2558
คอนเสิร์ต ASEAN One Multicultural Festival 2015 วันที่ 10 - 11 กรกฎาคม 2558
คอนเสิร์ต ลูกทุ่งเพื่อแผ่นดิน วันที่ 6 กันยายน 2558
คอนเสิร์ต แคมป์ไฟดนตรี มาลีฮวนน่า ครั้งที่ 7 วันที่ 6 ธันวาคม 2558
คอนเสิร์ต เมืองไทยประกันชีวิต Present 40 ปี อุมาพร คอนเสิร์ต วันที่ 20 กุมภาพันธ์ 2559
 คอนเสิร์ต 35 ปี คาราบาว วันที่ 27 สิงหาคม 2559
 คอนเสิร์ต The Producer คอนเสิร์ตหนึ่งจักรวาลและล้านดวงดาว วันทึ่ 17 กันยายน 2559
 คอนเสิร์ต 76 ล้านดวงใจ อาลัยพ่อ วันทึ่ 19 พฤศจิกายน 2559
 คอนเสิร์ต พอดีงาม ภาพและเพลงโดย มงคล อุทก และ เพื่อน วันทึ่ 10 ธันวาคม 2559
 คอนเสิร์ต Sing for Help 9 Sing for the King วันทึ่ 24 ธันวาคม 2559
 คอนเสิร์ต ร้อยดวงใจ ร้องบรรเลง เพลงของพ่อ วันที่ 9 กุมภาพันธ์ 2560
 คอนเสิร์ต BLACK VALENTINE Charity Concert ตอน เพราะรักแท้คือ การให้...ไม่สิ้นสุด วันที่ 13 กุมภาพันธ์ 2560
 คอนเสิร์ต ชมวัง ฟังเพลง บรรเลงแจ๊ส วันที่ 4 - 5 มีนาคม 2560
 คอนเสิร์ต 8 ปี ตำนานแห่งสายน้ำ ครูชลธี ธารทอง วันที่ 2 พฤษภาคม 2560
 คอนเสิร์ต Jazz for King 2 วันที่ 20 พฤษภาคม 2560
 คอนเสิร์ต มาลีฮวนน่า Exclusive กอดดินถิ่นพ่อ วันที่ 9 กรกฎาคม 2560
 คอนเสิร์ต Thailand's Smile Jazz Festival วันที่ 12-13 สิงหาคม 2560
 คอนเสิร์ต สุเทพโชว์ The Unforgettable วันที่ 19 สิงหาคม 2560
 คอนเสิร์ต Still On My Mind The Acoustic Night (Tribute To The Great King) วันที่ 14 ตุลาคม 2560
 คอนเสิร์ต 'This is a moment' by นนทิยา จิวบางป่า วันที่ 26 พฤศจิกายน 2560
 คอนเสิร์ต เพื่อเจ้าหน้าที่พิทักษ์ป่าไว้ให้ลูกหลาน วันที่ 11 มกราคม 2561
 คอนเสิร์ต รำลึก มงคล อุทก วันที่ 16 - 22 กันยายน 2561
 คอนเสิร์ต Master of Voices 3 ตำนานเพลงรักแห่งสยาม วันที่ 13 - 14 ธันวาคม 2561
 คอนเสิร์ต รำลึก พ่อดม ชวนชื่น วันที่ 27 ธันวาคม 2561
 คอนเสิร์ต น้อมคารวะศิลปินแห่งชาติ วันที่ 11 สิงหาคม 2562
 คอนเสิร์ต รักเพลง รักแผ่นดิน 12 วันที่ 20 สิงหาคม 2562
คอนเสิร์ต คิดถึงหว่อง วันที่ 14 กันยายน 2562
คอนเสิร์ต เพื่อครู ชาลี อินทรวิจิตร & สุรพล โทณะวณิก สองศิลปินแห่งชาติ วันที่ 9 สิงหาคม 2563
คอนเสิร์ต 70 ปีที่โลกไม่ลืม วันที่ 10 - 11 ตุลาคม 2563
คอนเสิร์ต 99 ปี ชาลี อินทรวิจิตร วันที่ 14 มีนาคม 2564
คอนเสิร์ต 40 ปี คาราบาว วันที่ 11 กันยายน 2564
คอนเสิร์ต รำลึก แดง คาราวาน วันที่ 22 ธันวาคม 2564

ผลงานภาพยนตร์ 

 เสียงเพลงแห่งเสรีภาพ (2528) รับบท ธนิสร์
 ยังบาว (2556) รับบท ธนิสร์

ละคร 

 ห้าแยกลำปางหนา (2558)

รางวัล 

 สีสันอะวอร์ดส์ ครั้งที่ 2 ประจำปี พ.ศ. 2532 ศิลปินกลุ่มยอดเยี่ยม ร่วมกับ เทียรี่ เมฆวัฒนา, อำนาจ ลูกจันทร์ จากอัลบั้ม "ขอเดี่ยวด้วยคนนะ"
 สีสันอะวอร์ดส์ ครั้งที่ 6 ประจำปี พ.ศ. 2536 เพลงบรรเลงยอดเยี่ยม จากเพลง ท้องฟ้า

เครื่องราชอิสริยาภรณ์

อ้างอิง

ดูเพิ่ม 
 คาราบาว

แหล่งข้อมูลอื่น 
ชีวประวัติย่อ
เว็บไซต์ส่วนตัว 
 เพลงทานตะวัน ฉบับอัลบั้มลมไผ่ 
 ฟังเพลงจากอัลบั้มลมไผ่ ทั้งอัลบั้ม 
แฟนเพจอย่างเป็นทางการของคาราบาว

 

นักแซกโซโฟน
บุคคลที่เกิดในปี พ.ศ. 2494
บุคคลจากอำเภอพรหมบุรี
นักดนตรีเพื่อชีวิต
นักดนตรีชาวไทย
นักดนตรีไทย
บุคคลจากสถาบันเทคโนโลยีปทุมวัน
บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
บุคคลจากมหาวิทยาลัยราชภัฏจันทรเกษม
คาราบาว
นักจัดรายการวิทยุ
ศิลปินที่เป็นแนวร่วมกปปส.
ผู้ได้รับปริญญากิตติมศักดิ์จากมหาวิทยาลัยรามคำแหง
ผู้ได้รับเครื่องราชอิสริยาภรณ์ จ.ภ.